CELEX: 32013R0913
Language: sk
Date: 2013-09-23 00:00:00
Title: Nariadenie Komisie (EÚ) č. 913/2013 z  23. septembra 2013 , ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o použitie sladidiel v určitých ovocných alebo zeleninových nátierkach  Text s významom pre EHP

24.9.2013   
            
            
               SK
            
            
               Úradný vestník Európskej únie
            
            
               L 252/11
            
         NARIADENIE KOMISIE (EÚ) č. 913/2013
   z 23. septembra 2013,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o použitie sladidiel v určitých ovocných alebo zeleninových nátierkach
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
            
         
               (2)
            
            
               Uvedený zoznam sa môže zmeniť v súlade s postupom uvedeným v nariadení Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2).
            
         
               (3)
            
            
               Podľa článku 3 ods. 1 nariadenia (ES) č. 1331/2008 sa zoznam Únie obsahujúci prídavné látky v potravinách môže aktualizovať buď na podnet Komisie, alebo na základe žiadosti.
            
         
               (4)
            
            
               Dňa 9. mája 2012 bola predložená žiadosť o povolenie používania sladidiel vo všetkých produktoch, ktoré patria do podkategórie potravín 04.2.5.3 „Iné podobné ovocné alebo zeleninové nátierky“ v prílohe II k nariadeniu (ES) č. 1333/2008. Uvedená podkategória zahŕňa ovocné alebo zeleninové nátierky podobné džemom, rôsolom a marmeládam, ako sú vymedzené v smernici Rady 2001/113/ES z 20. decembra 2001 vzťahujúcej sa na ovocné džemy, rôsoly a marmelády a sladené gaštanové pyré určené na ľudskú spotrebu (3). Žiadosť sa následne sprístupnila členským štátom podľa článku 4 nariadenia (ES) č. 1331/2008.
            
         
               (5)
            
            
               V smernici 2001/113/ES sa opisujú a vymedzujú džemy, rôsoly a marmelády. Ovocné alebo zeleninové nátierky podobné džemom, rôsolom a marmeládam, ktoré patria do podkategórie potravín 04.2.5.3, môžu obsahovať zložky iné ako zložky uvedené v prílohe II k smernici 2001/113/ES (napr. vitamíny, minerálne látky a arómy).
            
         
               (6)
            
            
               V prílohe II k nariadeniu (ES) č. 1333/2008 sa povoľuje používanie sladidiel acesulfám K (E 950), kyselina cyklámová a jej Na a Ca soli (E 952), sacharín a jeho Na, K a Ca soli (E 954), sukralóza (E 955), neohesperidín DC (E 959) a glykozidy steviolu (E 960) v džemoch, rôsoloch a marmeládach so zníženou energetickou hodnotou, ako aj v iných podobných ovocných nátierkach, ako sú nátierky na báze sušeného ovocia so zníženou energetickou hodnotou alebo bez prídavku cukru.
            
         
               (7)
            
            
               Rozšírenie používania uvedených sladidiel na všetky iné podobné ovocné alebo zeleninové nátierky so zníženou energetickou hodnotou umožní ich používanie podobným spôsobom ako v prípade džemov, rôsolov a marmelád so zníženou energetickou hodnotou.
            
         
               (8)
            
            
               Keďže ovocné alebo zeleninové nátierky sa používajú ako alternatíva džemov, rôsolov a marmelád, používanie sladidiel v uvedených nátierkach nebude viesť k dodatočnej expozícii spotrebiteľa, a preto nepredstavuje problém z hľadiska bezpečnosti.
            
         
               (9)
            
            
               Podľa článku 3 ods. 2 nariadenia (ES) č. 1331/2008 má Komisia požiadať Európsky úrad pre bezpečnosť potravín o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008 s výnimkou prípadov, keď takáto aktualizácia pravdepodobne nemá vplyv na ľudské zdravie. Keďže rozšírenie používania acesulfámu K (E 950), kyseliny cyklámovej a jej Na a Ca solí (E 952), sacharínu a jeho Na, K a Ca solí (E 954), sukralózy (E 955), neohesperidínu DC (E 959) a glykozidov steviolu (E 960) na všetky iné podobné ovocné alebo zeleninové nátierky so zníženou energetickou hodnotou predstavuje aktualizáciu uvedeného zoznamu, ktorá pravdepodobne nemá vplyv na ľudské zdravie, nie je potrebné žiadať Európsky úrad pre bezpečnosť potravín o vydanie stanoviska.
            
         
               (10)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť.
            
         
               (11)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. septembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Ú. v. ES L 10, 12.1.2002, s. 67.
   
      PRÍLOHA
      Časť E prílohy II k nariadeniu (ES) č. 1333/2008 sa mení a dopĺňa takto:
      
                  1.
               
               
                  Položka v podkategórii potravín 04.2.5.3 „Iné podobné ovocné alebo zeleninové nátierky“ pre E 950 sa nahrádza takto:
                  
                               
                           
                           
                              „E 950
                           
                           
                              acesulfám K
                           
                           
                              1 000
                           
                           
                               
                           
                           
                              iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru“
                           
                        
            
                  2.
               
               
                  Položky v podkategórii potravín 04.2.5.3 „Iné podobné ovocné alebo zeleninové nátierky“ pre E 952, E 954, E 955, E 959 a E 960 sa nahrádzajú takto:
                  
                               
                           
                           
                              „E 952
                           
                           
                              kyselina cyklámová a jej Na a Ca soli
                           
                           
                              500
                           
                           
                              (51)
                           
                           
                              iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru
                           
                        
                               
                           
                           
                              E 954
                           
                           
                              sacharín a jeho Na, K, Ca soli
                           
                           
                              200
                           
                           
                              (52)
                           
                           
                              iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru
                           
                        
                               
                           
                           
                              E 955
                           
                           
                              sukralóza
                           
                           
                              400
                           
                           
                               
                           
                           
                              iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru
                           
                        
                               
                           
                           
                              E 959
                           
                           
                              neohesperidín DC
                           
                           
                              50
                           
                           
                               
                           
                           
                              iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru
                           
                        
                               
                           
                           
                              E 960
                           
                           
                              glykozidy steviolu
                           
                           
                              200
                           
                           
                              (60)
                           
                           
                              iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru“